Mannlicher M1886
<s>Repetirajuća puška M. 1886, poznatija kao Mannlicher M1886, bila je brzometna puška koja je od 1887. do 1888. služila kao standardna puška Austro-ugarske vojske.</s><s>Nastala je na temelju probnog modela Mannlicher M1885 koga je izradio Ferdinand Mannlicher.</s><s>Kao i ona, za punjenje je koristila okvir za 5 metaka kalibra 11x58 Mannlicher sa crnim barutom; osnovna razlika je bila nešto pouzdanijem okviru, koji se, pak, također automatski izbacivao iz puške kada bi bio ispaljen posljednji metak.</s>

<s>Ukaz o uvođenju puške u naoružanje je potpisao car Franjo Josip I 12. januara 1887.</s><s>Napravljeno je oko 100.000 komada koji su raspoređeni među vojne jedinice.</s><s>Dvije godine kasnije je, pak, odlučeno da se 11x58 mm Mannlicher zamijeni s metkom 8×52mmR Mannlicher za koga je utvrđeno da daje veću brzinu i domet.</s><s>Stoga je Mannlicher izradio novi model Mannlicher M1888 koji je koristio tu municiju.</s><s>Mnoge od pušaka M1886 su konvertirani za novu municiju, kao i za kasnije uvedeni metak 8x50mm Mannlicher, pa je zbog toga M1886 u originalnoj verziji kalibra 11 mm izuzetno rijetka i predstavlja vrijedan primjerak za današnje kolekcionare oružja.</s>

<s>Vanjske veze</s>

<s>Puške</s>

